**Фры́да Пі́нта** (англ.: Freida Pinto; нар. 18 кастрычніка 1984, Бамбей, Індыя) — актрыса
 індыйскага кінематографа, якая сыграла адну з галоўных роляў у фільме «Мільянер з трушчоб».

Біяграфія
---------

Нарадзілася і вырасла ў Бамбеі ў сям’і партугальскага паходжання. Бацькі Пінта — каталікі з Мангалора. Прозвішча «Пінта» з’яўляецца партугальскім і азначае «невялікая птушка». Партугальцы былі першымі еўрапейскімі каланізатарамі і пасяленцамі ў Індыі ў 1497 годзе. Бацька — Фрэдэрык Пінта, старэйшы менеджар філіяла банка *Bank of Baroda*, маці — Сільвія Пінта, выкладчыца школы *St. John’s Universal High School*, старэйшая сястра — Шарон Пінта, прадзюсар аднаго з навінавых каналаў тэлебачання NDTV.

Сям’я актыўна ўдзельнічала ў жыцці каталіцкай абшчыны ў Мангалоры і Мумбаі. Спачатку Пінта вучылася ў школе *St. Joseph School*, якую паспяхова скончыла са ступенню бакалаўра ў галіне мастацтваў. Затым яна скончыла каледж *St Xavier’s College* са ступенню бакалаўра мастацтваў па англійскай літаратуры. Цяпер яна пражывае ў Нью-Ёрку. Родная мова Фрыды — конкані.

Таксама Фрыда Пінта з’яўляецца прафесійнай танцоркай, захапляецца індыйскімі традыцыйнымі стылямі і сальсай.

Кар’ера
-------

З 2006—2007 гадоў Фрыда бярэ ўдзел у некалькіх тэлевізійных праектах і здымаецца ў рэкламе. Таксама Фрыда ўдзельнічала ў «вандроўным» міжнародным тэлешоу *«Full Circle»*, праехаўшы з ім усю Паўднёва-ўсходнюю Азію. Адносна частае мільганне на экранах ТБ прыносіць свае плады, і яе запрашаюць на кастынг для ўдзелу ў здымках фільма «Мільянер з трушчоб».

Менавіта 2008 год стаў дэбютам Фрыды Пінта ў вялікім кіно. Фільм аказаўся паспяховым, прынёс вялікія зборы і ўдастоіўся «Оскара». Таксама карціна атрымала ўзнагароду *People’s Choice Award*, а ў 2009 — *Golden Globe Awards*.

У 2009 годзе актрыса была намінавана на прэмію *BAFTA* — за лепшую ролю другога плану, а таксама атрымала прыз *Screen Actors Guild Award* — за выбітную працу ў кіно.

2010

Асабістае жыццё
---------------

Фрыда Пінта з 2001 года сустракалася з Раханам Антаа, маркетолагам з Мумбая, але на пачатку 2009 года Фрыда кінула Антаа. Яны пазнаёміліся яшчэ ў мумбайскім універсітэце Святога Хаўера, дзе Фрыда вывучала англійскую літаратуру, а Антаа — хімію.

У 2009 годзе пачала сустракацца з калегам па фільме Дэвам Патэлем.

Фільмаграфія
------------

| Год |  | Беларуская назва | Арыгінальная назва | Роля |
| --- | --- | --- | --- | --- |
| 2008 | ф | Мільянер з трушчоб | *Slumdog Millionaire* | Latika
 |
| 2010 | ф | Ты сустрэнеш высокага незнаёмца | *You Will Meet a Tall Dark Stranger* | Dia
 |
| 2010 | ф | Мірал | *Miral* | Miral
 |
| 2011 | ф | Паўстанне планеты малп | *Rise of the Planet of the Apes* | Caroline
 |
| 2011 | ф | Вайна багоў: Бессмяротныя | *Immortals* | Phaedra
 |
| 2015 | ф | Рыцар кубкаў | *Knight of Cups* | Хелен
 |

Зноскі
------

1. ↑  Freida Pinto // SNAC — 2010. Праверана 9 кастрычніка 2017.<a href='https://wikidata.org/wiki/Track:Q29861311'></a>
2. ↑  "Slumdog Millionaire star Freida Pinto's amazing rise to fame". *Daily Mirror*. 2009-01-26. Праверана 2010-09-25.
3. ↑  "Slumdog has done India proud, says Frieda's father". *Daily News and Analysis (DNA)*. 2009-02-23. Праверана 2009-04-29.
4. ↑  "Where are the Slumdog kids now?". Channel 4 News. 2009-02-23. Архівавана з арыгінала 24 снежня 2009. Праверана 2009-04-29.
5. ↑  *D'Mello, Gerry*. The Newest Star on the Mangalorean Horizon-Freida Pinto **(нявызн.)**(недаступная спасылка).  Daijiworld Media (25 лістапада 2008). Архівавана з першакрыніцы 18 красавіка 2009. Праверана 25 лістапада 2008.
6. ↑  'Comedy is difficult' **(нявызн.)**. *Rediff News*.  Rediff (16 чэрвеня 2008). Праверана 23 лютага 2008.
7. ↑  Slumdog Millionaire star Freida Pinto 'dumped her secret husband after becoming a star' | Mail Online
8. ↑  Freida Pinto & Dev Patel Are Dating, Says Mom | Dev Patel, Freida Pinto : Just Jared(недаступная спасылка)

Спасылкі
--------

* Фрыда Пінта на сайце «Internet Movie Database» (англ.)

|  |  |
| --- | --- |
| ⚙️   У сацыяльных сетках | Facebook · Twitter |
| Фота, відэа і аўдыё | Instagram |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Discogs · Internet Movie Database · КиноПоиск · Rotten Tomatoes |
| Слоўнікі і энцыклапедыі | Notable Names Database |
| 

| Нарматыўны кантроль |
| --- |
| BIBSYS: 9050229 · BNC: a10741045 · BNE: XX4862105 · BNF: 16147603c · CONOR: 167760739 · GND: 13886604X · ISNI: 0000000120965107 · LCCN: n2009016322 · NKC: xx0103159 · NTA: 355493756 · NUKAT: n2009159226 · SUDOC: 135963818 · VIAF: 83486722 |

 |